পুণ্য শ্রীনিবাস
পুণ্য শ্রীনিবাস (তামিল: புண்ய ஸ்ரீநிவாஸ்) ভারতের একজন পেশাদার বীণা বাদক এবং কণ্ঠশিল্পী। তিনি মাত্র ৬ বছর বয়স থেকেই সংগীত একাডেমি থেকে শ্রীমতি জয়লক্ষ্মীর নিকট থেকে সংগীতে দীক্ষিত হয়েছিলেন এবং এর পরে তিনি বিদূষী শ্রীমতি কমলা আসওয়াত্মার কাছ থেকে বীণা বাজানোর প্রশিক্ষণ নেন। শ্রীমতি কমলা আসওয়াত্মা হলেন খ্যাতিমান বীণা বাদক ই. গায়ত্রির মা। পুণ্য শ্রীনিবাস বর্তমানে সংগীত কলা আচার্য সুগুনা ভারদাচারীর কাছ থেকে কর্ণাটকীয় সংগীতের উন্নত দিকগুলি শিক্ষা গ্রহণ করছেন। তিনি ড. অগাস্টাইন পল এর মাধ্যমে পাশ্চাত্য শাস্ত্রীয় সংগীতের সংস্পর্শে আসেন। তাঁর স্বামী ডি. এ. শ্রিনিবাস একজন প্রতিভাবান মৃদাঙ্গম বাদক, তাঁর স্বামী সাধারণত তাঁর সংগীতানুষ্ঠানে তাঁর সাথে থাকেন।